《青紫峰亭》
宋代·钱益

壮岁事远游，衰龄守乡井。
閒看旧游地，偶陟黄旗岭。
因登青紫峰，双目肆遐骋。
孤亭倚山巅，当午风日冷。
凭栏飞鸟外，振衣白云顶。
胜景洗无边，此意君能领。

作者简介：广州东莞人。理宗淳祐元年进士。性刚介，不容以私干请。历知兴国县，有惠政，民称为钱佛子。为广州盐官，经画盐局事宜。官终静江府通判。